Suchinthana/ta-wikipedia huggingface dataset:
துவாக்குடி

துவாக்குடி () என்பது இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளியின் கூட்டுப் புறநகர்ப் பகுதியில் இருக்கும் ஒரு நகராட்சி ஆகும்.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, திருச்சிராப்பள்ளி மாநகராட்சியின் கிழக்கு மண்டலத்தில் 21 நகராட்சி மன்ற உறுப்பினர்களையும், 9,402   குடும்பங்களையும் கொண்ட இந்நகரத்தின் மக்கள்தொகை 38,887 ஆகும். அதில் 21,112  ஆண்களும், 17,775  பெண்களும் உள்ளனர். இந்நகரத்தின் எழுத்தறிவு 89% மற்றும் பாலின விகிதம் 1000 ஆண்களுக்கு, 842 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 3261 ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, பெண் குழந்தைகள் 956 வீதம் உள்ளனர். பட்டியல் சமூகத்தினரும், பட்டியல் பழங்குடியினரும்  முறையே 6,835  மற்றும் 386 ஆகவுள்ளனர். மக்கள்தொகையில் இந்துக்கள் 83.68%, இசுலாமியர்கள் 5.05%, கிறித்தவர்கள் 10.8% மற்றும் பிறர் 0.48% ஆகவுள்ளனர்.

இவ்வூரின் சிறப்பு 
இவ்வூர் முற்காலத்தில் துழாய்க்குடி என்றழைக்கப்பட்டு, பின்னர் மருவி துவாக்குடி என்றழைக்கப் படுகிறது. இவ்வூரில் உள்ள சோழீசுவரர் கோவில் கல்வெட்டுகளின் மூலம் இத்தகவல் அறியப்படுகிறது.

தமிழ்நாட்டிற்கான தேசிய தொழில்நுட்பக் கழகம் துவாக்குடியில் அமைந்துள்ளது.

அருகில் அமைந்துள்ள ஊர் 
திருவெறும்பூர்

ஆதாரங்கள்

திருச்சிராப்பள்ளி மாவட்டத்திலுள்ள ஊர்களும் நகரங்களும்
திருக்கழுகுன்றம்

திருக்கழுக்குன்றம் (ஆங்கிலம்:Tirukkalukkundram), இந்திய ஒன்றியதில் தமிழ்நாட்டில் அமைந்துள்ள செங்கல்பட்டு  மாவட்டத்தின் திருக்கழுகுன்றம் வட்டம் மற்றும் திருக்கழுக்குன்றம் ஊராட்சி ஒன்றியம் ஆகியவற்றின் தலைமையிடமும், பேரூராட்சியும் ஆகும்.

திருக்கழுக்குன்றம் பேரூராட்சிப் பகுதியில்   வேதகிரிஸ்வரர் திருக்கோயில், வட்டாட்சியர் அலுவலகம், வட்டார வளர்ச்சி அலுவலகம், தீயணைப்பு நிலையம், காவல் நிலையம், மேல்நிலைப் பள்ளிகள், உயர்நிலைப்பள்ளிகள், நீதிமன்றம் ஆகியவற்றினை கொண்டுள்ள தேர்வுநிலை பேரூராட்சியாகும். திருக்கழுக்குன்றம் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.

அமைவிடம்
திருக்கழுக்குன்றம், மாவட்டத் தலைமையிடமான செங்கல்பட்டில் இருந்து கிழக்கில் 14 கிமீ தொலைவில் உள்ளது. இவ்வூர் அருகே அமைந்த தொடருந்து நிலையம் 14 கிமீ தொலைவில் உள்ள செங்கல்பட்டு ஆகும். இதனருகே வடக்கில் மறைமலைநகர் 25 கிமீ மற்றும் தெற்கில் வெம்பாக்கம் உள்ளது. இப்பேரூராட்சி சென்னையிலிருந்து 65 கிலோ மீட்டர் தூரத்திலும், செங்கல்பட்டு - மாமல்லபுரம் மாநில நெடுஞ்சாலையில் 14 கிலோ மீட்டரில் அமைந்துள்ளது.

பேரூராட்சியின் அமைப்பு                    
11.20 சகிமீ பரப்பும், 18  பேரூராட்சி மன்ற உறுப்பினர்களையும், 164 தெருக்களையும்  கொண்ட இப்பேரூராட்சி திருப்போரூர்  (சட்டமன்றத் தொகுதி)  மற்றும் காஞ்சிபுரம் மக்களவைத் தொகுதிக்குட்பட்டதாகும்.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி  7,419  வீடுகளும், 29,391 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 85.34% மற்றும்  பாலின விகிதம் 1,000 ஆண்களுக்கு, 1018 பெண்கள் வீதம் உள்ளனர்.

ஆதாரங்கள்

இவற்றையும் காண்க 
திருக்கழுக்குன்றம் வேதகிரீஸ்வரர் கோயில்

 
செங்கல்பட்டு மாவட்டத்திலுள்ள ஊர்களும் நகரங்களும்
திருத்தணி

திருத்தணி () இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தின் திருத்தணி வட்டத்தில் இருக்கும் ஓர் நகராட்சி ஆகும். இங்குள்ள முருகன் கோயில், ஆறுபடை வீடுகளுள் ஒன்று. திருத்தணி நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.

அமைவிடம் 
சென்னை - திருப்பதி செல்லும் நெடுஞ்சாலையில் அமைந்த திருத்தணி, சென்னைக்கு மேற்கே 88 கிமீ தொலைவில் உள்ளது. திருத்தணி நகராட்சிக்கு கிழக்கில் அரக்கோணம் ஊராட்சி ஒன்றியம் உள்ளது. இதனருகே அமைந்த கிராமங்கள் பட்டாபிராமபுரம், வேளஞ்சேரி, கார்த்திகேயபுரம் மற்றும் அகூர் ஆகும். இதனருகே உள்ள நகரங்கள் அரக்கோணம், நகரி, சோளிங்கர் ஆகும்.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி 21 வார்டுகள் கொண்ட திருத்தணி நகராட்சி 11,122 வீடுகளும்,  44,781 மக்கள்தொகையும், கொண்டது. மேலும் இந்நகரத்தின் எழுத்தறிவு 84.06% மற்றும் பாலின விகிதம் ஆயிரம் ஆண்களுக்கு, 1003 பெண்கள் வீதம் உள்ளனர். திருத்தணி நகரம், திருத்தணி (சட்டமன்றத் தொகுதி) மற்றும் அரக்கோணம் மக்களவைத் தொகுதிக்குட்பட்டதாகும்.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 76 மீட்டர் (249 அடி) உயரத்தில் இருக்கின்றது.

போக்குவரத்து
திருத்தணி நகரில் பேருந்து சேவைகளின் மூலம் பேருந்துகள் இயக்கப்படுகின்றன. குறிப்பாக சென்னை, அரக்கோணம், திருவள்ளூர், திருவண்ணாமலை, ஆரணி, காஞ்சிபுரம், செங்கல்பட்டு, வேலூர், வந்தவாசி, திருப்பதி, பெங்களூரு, புதுச்சேரி, மதுரை, திண்டிவனம், விழுப்புரம் ஆகிய நகரங்களுக்கு பேருந்து வசதிகள் உள்ளது.

மேற்கோள்கள்

வெளியிணைப்புகள்
 திருத்தணி நகராட்சி இணையதளம் 

திருவள்ளூர் மாவட்டத்தில் உள்ள நகராட்சிகள்
திருவேற்காடு

திருவேற்காடு (ஆங்கிலம்:Tiruverkadu), இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தின், பூந்தமல்லி வட்டத்தில் இருக்கும் ஒரு சிறப்பு நிலை நகராட்சி ஆகும். இது வடமேற்கு சென்னையின் ஒரு முக்கியமான புறநகர் மற்றும் வளர்ந்துவரும் குடியிருப்புப் பகுதியாகும்.

மக்கள் வகைப்பாடு 
2011-ஆம் ஆண்டு மக்கள் தொகை கணக்கெடுப்பின்படி, 19  நகராட்சி மன்ற உறுப்பினர்களையும்,  15,863 குடும்பங்களையும் கொண்ட இந்நகரத்தின் மக்கள்தொகை 62,824  ஆகும். இந்நகரத்தின் எழுத்தறிவு 84% மற்றும் பாலின விகிதம் 1000 ஆண்களுக்கு 977 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 7189  ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 988  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 14,360 மற்றும் 235 ஆகவுள்ளனர். மக்கள்தொகையில் இந்துக்கள் 95.95%,  இசுலாமியர்கள்  1.4%, கிறித்தவர்கள் 5.13% , தமிழ்ச் சமணர்கள் .04%, மற்றும்  பிறர் 0.47% ஆகவுள்ளனர்.

திருத்தலங்கள்
தேவாரப்பாடல் பெற்ற திருவேற்காடு வேதபுரீஸ்வரர் கோயில் மற்றும் திருவேற்காடு கருமாரி அம்மன் கோயில் ஆகியவை திருவேற்காட்டில் அமைந்துள்ளன.

மேற்கோள்கள்

வெளியிணைப்புகள்
 திருவேற்காடு நகராட்சி இணையதளம் 

திருவள்ளூர் மாவட்டத்தில் உள்ள நகராட்சிகள்
திட்டக்குடி

பட்டுக்கோட்டைக்கு அருகில் உள்ள திட்டக்குடி பற்றி அறிய, திட்டக்குடி கட்டுரையைப் பார்க்கவும்.

திட்டக்குடி (ஆங்கிலம்:Tittakudi), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள திட்டக்குடி வட்டத்தின் தலைமையிடமும், நகராட்சியும் ஆகும். திட்டக்குடி நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.

2021-இல் நகராட்சியாக தரம் உயர்த்துதல்
16 அக்டோபர் 2021 அன்று திட்டக்குடி பேரூராட்சியை நகராட்சியாக உருவாக்குவதற்கான அரசாணையை நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.

அமைவிடம் 
கடலூர் -  திருச்சி நெடுஞ்சாலையில் அமைந்த திட்டக்குடி நகராட்சி, கடலூரிலிருந்து 92 கிமி தொலைவில் உள்ளது. இதனருகே உள்ள தொடருந்து நிலையம், 17 கிமீ தொலைவில் உள்ள பெண்ணாடம் ஆகும். இதன் கிழக்கில் விருத்தாச்சலம் 33 கிமீ தொலைவில் உள்ளது. மங்களூர் ஊராட்சி ஒன்றியம் 24 கிலோ மீட்டர் தெலைவில் உள்ளது.

நகராட்சியின் அமைப்பு                    
14.75 சகிமீ பரப்பும், 18 பேரூராட்சி மன்ற உறுப்பினரகளையும், 63 தெருக்களையும் கொண்ட  இப்பேரூராட்சி  அருகில் உள்ள சில கிராமங்களை இணைத்து நகராட்சியாக தரம் உயர்த்தப்பட்டது  திட்டக்குடி (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி 5,552  வீடுகளும், 22,894 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 78.3% மற்றும்  பாலின விகிதம் 1,000 ஆண்களுக்கு, 982 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 937 பெண் குழந்தைகள் வீதம் உள்ளனர்.  பட்டியல் சாதியினரும் பட்டியல் பழங்குடியினரும் 6,302 முறையே   மற்றும் 4  ஆகவுள்ளனர்.

ஆதாரங்கள்

கடலூர் மாவட்டம்
கடலூர் மாவட்டத்திலுள்ள ஊர்களும் நகரங்களும்
தமிழ்நாடு மாநிலத்திலுள்ள ஊர்களும் நகரங்களும்
உடன்குடி

உடன்குடி (ஆங்கிலம்:Udangudi), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், திருச்செந்தூர் வட்டத்தில் இருக்கும் ஒரு பேரூராட்சி ஆகும். பனைத்தொழில் சிறந்து விளங்கும் உடன்குடி, கருப்பட்டி மற்றும் வெற்றிலைக்கு சிறப்பு வாய்ந்தது. உடன்குடிக்கு அருகில் குலசேகரபட்டினம் முத்தாரம்மன் கோவில் மற்றும்  ஐந்துவீட்டு சுவாமி கோவில் உள்ளது.

அமைவிடம்
உடன்குடிக்கு அருகில் அமைந்த ஊர்கள்;கிழக்கே குலசேகரபட்டினம் 5 கிமீ, மேற்கே சாத்தான்குளம் 14 கிமீ, வடக்கே திருச்செந்தூர் 15 கிமீ, தெற்கே உவரி 24 கிமீ.,

பேரூராட்சியின் அமைப்பு
10.8 சகிமீ பரப்பும், 18 வார்டுகளும், 119 தெருக்களும் கொண்ட இப்பேரூராட்சி  திருச்செந்தூர் (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  4,673    வீடுகள் கொண்ட இப்பேரூராட்சியின் மக்கள்தொகை 19,738  ஆகும்

பெயர்க்காரணம்
உடன்குடி என்ற சொல் இரண்டு தமிழ் வார்த்தைகளில் இருந்து உருவானது.'உடை'என்பது இந்த ஊரைச் சுற்றி உடை மரங்கள் இருந்தன. 'குடி' என்பது கிராமம் அல்லது  மக்கள் கூட்டம்.இந்த  இரண்டு வார்த்தைகளும் சேர்ந்து 'உடன்குடி' என்றானது. இங்கு இந்து,முஸ்லிம்,கிருத்துவ மக்கள் சம எண்ணிக்கையிலும் ஒற்றுமையுடனும் வாழ்வதால் இந்தப் பெயர் வந்தது என்று சிலர்  கூறுகின்றனர்

சிறப்புகள்
தமிழ்நாட்டில் தயாரிக்கப்படும் கருப்பட்டிகளில் உடன்குடி பகுதிக் கருப்பட்டி சுத்தம் மற்றும் சுவைக்குச் சிறப்புப் பெயர் பெற்றதாகும்.

ஆதாரங்கள்

தூத்துக்குடி மாவட்டத்தில் உள்ள பேரூராட்சிகள்
உளுந்தூர்ப்பேட்டை

உளுந்தூர்பேட்டை (Ulundurpettai), இந்திய மாநிலமான, தமிழ்நாட்டின், கள்ளக்குறிச்சி மாவட்டம், உளுந்தூர்பேட்டை வட்டம் மற்றும் உளுந்தூர்பேட்டை ஊராட்சி ஒன்றியம் ஆகியவற்றின் நிர்வாகத் தலைமையிடமும், முதல்நிலை நகராட்சி ஆகும். உளுந்தூர்ப்பேட்டை நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.

நகராட்சியாக தரம் உயர்த்துதல் 
12 செப்டம்பர் 2021 அன்று, உளூந்தூர்பேட்டை பேரூராட்சியை, உளுந்தூர்ப்பேட்டை நகராட்சியாக தரம் உயர்த்தப்பட்டது.

பெயர் காரணம் 
இந்த ஊருக்கு உளுந்தூர்பேட்டை என்ற பெயர் வந்ததற்கான காரணமாக சொல்லப்படும் கதை; முன்னொரு காலத்தில் ஒரு மிளகு வணிகன் மிளகு மூட்டையுடன் இங்கு வந்தான். இஃது என்ன மூட்டை என்று ஒருவன் கேட்டான். உளுந்து மூட்டை என்று வேடிக்கையாக வணிகன் பொய் சொன்னான். ‘அஃது அப்படியே யாகுக’ என்று மற்றவன் கூறினான். அவ்வாறே மிளகு மூட்டை உளுந்து மூட்டையாயிற்று. அப்படி ஆக்கியவர் சிவன்தான், இது சிவனது திருவிளையாடல் என உணர்ந்த வணிகன், இங்கே சிவனுக்குக் கோயில் கட்டி வழிபாடு செய்தான் என்று ஒரு கதை சொல்லப்படுகிறது. உளுந்தூர்ப்பேட்டை நகரம் தொண்டை மண்டலத்தில் ஒரு பகுதியாக இரு பகுதியாக இருந்தது.

அமைவிடம் 
விழுப்புரத்திலிருந்து 37 கி.மீ. தொலைவில் உள்ள உளுந்தூர்ப்பேட்டை நகராட்சிக்கு அருகில் அமைந்த உளுந்தூர்பேட்டை தொடர் வண்டி நிலையம், மதுரை - சென்னை இருப்புப் பாதையில், 2 கி.மீ. தொலைவில் உள்ளது.

நகராட்சியின் அமைப்பு 
8.6 சகிமீ பரப்பும், 18 நகராட்சி மன்ற உறுப்பினர்களையும்,110 தெருக்களையும் கொண்ட இந்நகராட்சி, உளுந்தூர்பேட்டை (சட்டமன்றத் தொகுதி)க்கும் மற்றும் விழுப்புரம் மக்களவைத் தொகுதிக்கும் உட்பட்டது.

மக்கள்தொகை பரம்பல் 
2011-ஆம் ஆண்டு மக்கள் தொகை கணக்கெடுப்பின்படி, இந்நகராட்சி 5,346 வீடுகளும், 23,734 மக்கள்தொகையும் கொண்டது. இந்நகராட்சியின் எழுத்தறிவு 80.09% மற்றும் பாலின விகிதம் 1,000 ஆண்களுக்கு, 984 பெண்கள் வீதம் உள்ளனர். 6 வயதிற்குட்பட்ட குழந்தைகளின் பாலின விகிதம் 1000 ஆண் குழந்தைகளுக்கு, 990 பெண் குழந்தைகள் வீதம் உள்ளனர்.

ஸ்ரீசாரதா ஆசிரமம் 
உளுந்தூர்பேட்டையில், சென்னை - திருச்சி நெடுஞ்சாலையில் அன்னை சாரதா தேவியின் பெயரில் அமைந்த சாரதா மடத்தின் கிளையான ஸ்ரீசாரதா ஆசிரமம் அமைந்துள்ளது. கல்விப்பணியோடு, ஆதரவற்ற சிறுமிகளுக்கான இல்லம், முதியோர் இல்லம், மருத்துவப்பணி, பாரம்பரிய நெல் பாதுகாப்பு போன்ற பல சேவைகளிலும் இவ்வாசிரமத்தின் பங்களிப்புகள் உள்ளன.

மேற்கோள்கள் 

கள்ளக்குறிச்சி மாவட்டத்தில் உள்ள ஊர்களும் நகரங்களும்
ஊரப்பாக்கம்

ஊரப்பாக்கம் (ஆங்கிலம்:Urapakkam), இந்தியாவில் உள்ள தமிழ்நாட்டின், செங்கல்பட்டு மாவட்டத்தில் இருக்கும் வண்டலூர் வட்டத்தின் ஒரு வருவாய் கிராமம் ஆகும். இது சென்னையின் வெளிச்சுற்றுப் பகுதிகளில் அமைந்த ஊர்களில் ஒன்றாகும்.

அருகமைந்த இடங்கள்
 கூடுவாஞ்சேரி - 2 கி.மீ.
 வண்டலூர் - 3 கி.மீ.
 பெருங்களத்தூர் - 5.5 கி.மீ.
 பீர்க்கன்கரணை 5.5 கி.மீ. 
 தாம்பரம் - 10 கி.மீ.
 சென்னை பன்னாட்டு வானூர்தி நிலையம் 18	 கி.மீ.
 சென்னை நகரம் - 35 கி.மீ.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 13,265 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். ஊரப்பாக்கம் மக்களின் சராசரி கல்வியறிவு 77% ஆகும்,  இதில் ஆண்களின் கல்வியறிவு 82%,  பெண்களின் கல்வியறிவு 71% ஆகும். இது இந்திய தேசிய சராசரி கல்வியறிவான 59.5% விட கூடியதே. ஊரப்பாக்கம் மக்கள் தொகையில் 12%  ஆறு வயதுக்குட்பட்டோர் ஆவார்கள்.

ஆதாரங்கள்

செங்கல்பட்டு மாவட்ட ஊர்களும் நகரங்களும்
உசிலம்பட்டி

உசிலம்பட்டி (ஆங்கிலம்:Usilampatti), இந்தியாவின், தமிழ்நாடு மாநிலத்தில் அமைந்துள்ள மதுரை மாவட்டத்தில் இருக்கும் ஒரு நகராட்சி ஆகும். உசிலம்பட்டி மதுரை - தேனி நெடுஞ்சாலையில் அமைந்துள்ளது.
புகழ்பெற்ற ஆனையூர் ஐராவதேஸ்வரர் மற்றும் மீனாட்சி அம்மன் ஆலயம் அமைந்துள்ளது. மதுரை மாவட்டத்தில் அதிக பரப்பளவு கொண்ட சட்டமன்ற தொகுதி ஆகும். இந்நகரமானது நான்கு பக்கமும் மேற்கு தொடர்ச்சி மலைகளால் சூழப்பட்டுள்ளது. மதுரை, தேனி, திண்டுக்கல், விருதுநகர் அனைத்து மாவட்டங்களை இணைக்கும் மையப் பகுதியில் அமைந்துள்ள நகரம்.

புவியியல்
மதுரை மாவட்டத்தில், () என்ற புவியியல் ஆள்கூறுகள் கொண்டு உசிலம்பட்டி அமைந்துள்ளது. கடல் மட்டத்தில் இருந்து இவ்வூர் சராசரியாக 201 மீட்டர் (659 அடி) உயரத்தில் இருக்கின்றது.

மக்கள் வகைப்பாடு 
இந்திய 2011 மக்கள் தொகை கணக்கெடுப்பின்படி 35,219 மக்கள் இங்கு வசிக்கின்றார்கள். இவர்களில் 17,625 ஆண்கள், 17,594 பெண்கள் ஆவார்கள். உசிலம்பட்டியில் 1000 ஆண்களுக்கு 998 பெண்கள் உள்ளனர். உசிலம்பட்டி மக்களின் சராசரி கல்வியறிவு 86.84% ஆகும், இதில் ஆண்களின் கல்வியறிவு 91.83%, பெண்களின் கல்வியறிவு 81.89% ஆகும். இது மாநில சராசரி கல்வியறிவான 80.09% விட சற்று கூடுதலானதே. உசிலம்பட்டி மக்கள் தொகையில் 3,427 (9.73%) ஆறு வயதுக்குட்பட்டோர் ஆவார்கள்.

2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 94.53% ஆக இருக்கின்றனர். அதையடுத்து கிருஸ்துவர்கள் 2.91%, இஸ்லாமியர்கள் 2.33%, என்ற விகிதத்தில் இருக்கின்றனர். உசிலம்பட்டி மொத்த மக்கள்தொகையில் தாழ்த்தப்பட்டோர் 7.94%, பழங்குடியினர் 0.01% ஆக உள்ளனர். உசிலம்பட்டியில் 9,101 வீடுகள் உள்ளன.

ஆதாரங்கள் 

மதுரை மாவட்ட நகராட்சிகள்
உத்தமபாளையம்

உத்தமபாளையம் (ஆங்கிலம்:Uthamapalayam), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், உத்தமபாளையம் வட்டத்தில் இருக்கும் ஒரு தேர்வு நிலை பேரூராட்சி ஆகும். இது தேனியிலிருந்து 30 கி.மீ. தொலைவில் தேனி - கம்பம் சாலையில் உள்ளது. உத்தமபாளையம் நகரம் முந்தைய மதுரை மாவட்டத்தில் ஒரு பகுதியாக இருந்தது.

2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 7,508 வீடுகளும், 29,050 மக்கள்தொகையும் கொண்டது.

இது 9 ச.கி.மீ. பரப்பும், 18 வார்டுகளும், 121 தெருக்களும் கொண்ட இப்பேரூராட்சியானது கம்பம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.

பொருளாதாரம்
கம்பம் பள்ளத்தாக்கில் அமைந்துள்ள உத்தமபாளையம் பகுதி விவசாயச் செழிப்பு வாய்ந்த பகுதியாகும். இங்கு நெல், வாழை, கரும்பு ஆகியன பயிரிடப்படுகின்றன.

கோயில்
இந்த ஊரில் தென் காளஹஸ்தி என்று போற்றப்படும் காளாத்தீஸ்வரர் கோவில் உள்ளது.

கல்லூரிகள்
 ஹாஜி கருத்த ராவுத்தர் கவுதியா கல்லூரி. இந்தக் கல்லூரியில் கவியரசு நா.காமராசன் பேராசிரியர் ஆக பணி புரிந்தார். இந்த கல்லூரியில் தமிழ்நாடு முன்னாள் முதலமைச்சர் ஓ. பன்னீர்செல்வம் பயின்றார்
 தமிழ்நாடு அரசு ஆசிரியர் கல்வியியல் கல்லூரி

சிறப்புகள்
 சென்னை மாகாண முதலமைச்சராக இருந்த பி. டி. ராஜன் வாழ்ந்த இல்லம் இங்குள்ளது. பி. டி. ராஜனின் மகன் பி. டி. ஆர். பழனிவேல்ராசன் தமிழ்நாடு சட்டப்பேரவைத் தலைவராகவும், அமைச்சராகவும் இருந்தார்.  பி. டி. ஆர். பழனிவேல்ராசன் அவர்களின் புதல்வர் பழனிவேல் தியாகராஜன் அவர்களும் தமிழ்நாட்டு அரசியலின் ஒரு முக்கிய பிரமுகராகவும், தமிழ்நாட்டின் நிதி அமைச்சராகவும் இருந்தார்.

மேற்கோள்கள்

தேனி மாவட்டத்திலுள்ள பேரூராட்சிகள்
உத்திரமேரூர்

உத்திரமேரூர், தமிழ்நாட்டின் காஞ்சிபுரம் மாவட்டத்தின், உத்திரமேரூர் வட்டம் மற்றும் உத்திரமேரூர் ஊராட்சி ஒன்றியத்தின் தலைமையிடமும்,  பேரூராட்சியும் ஆகும். இப்பேரூராட்சிப் பகுதியில் பல தொன்மையான கோயில்கள் மற்றும் சோழர்கள் காலத்திய குடவோலை தேர்தல் முறைகள் பற்றி விளக்கும் உத்திரமேரூர் கல்வெட்டுக்கள் கிடைத்துள்ளது. உத்திரமேரூர் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.

அமைவிடம் 
போளூர் -  சேத்துப்பட்டு  - வந்தவாசி - சென்னை தேசிய நெடுஞ்சாலையில் அமைந்துள்ளது. உத்திரமேரூருக்கு வடக்கே காஞ்சிபுரம் 28 கிமீ தொலைவில் உள்ளது. இதன் கிழக்கில் அமைந்த தொடருந்து நிலையம் 26 கிமீ தொலைவில் உள்ள செங்கல்பட்டு ஆகும். இதன் மேற்கில் வந்தவாசி25 கிமீ மற்றும் ஆரணி 69 கிமீ தொலைவிலும், செய்யார் 32கி.மீ தொலைவிலும், தெற்கில் மதுராந்தகம் 26 கிமீ தொலைவில் உள்ளது.

பேரூராட்சியின் அமைப்பு                    
4.4 சகிமீ பரப்பும்,    18  பேரூராட்சி மன்ற உறுப்பினர்களையும்,    149 தெருக்களையும்  கொண்ட இப்பேரூராட்சி உத்திரமேரூர்  (சட்டமன்றத் தொகுதி)  மற்றும் காஞ்சிபுரம் மக்களவைத் தொகுதிக்குட்பட்டதாகும்.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி 6,197  வீடுகளும், 25,194 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 81.74%  மற்றும்  பாலின விகிதம் 1,000 ஆண்களுக்கு, 1004 பெண்கள் வீதம் உள்ளனர்.

கோயில்கள்
 வைகுண்ட பெருமாள் கோயில், உத்திரமேரூர்
 உத்திரமேரூர் சுந்தரவரதராஜ பெருமாள் கோயில்
 உத்திரமேரூர் கேதாரீஸ்வரர் கோயில்
 உத்திரமேரூர் செங்கையம்மன் கோயில்

ஆதாரங்கள்

காஞ்சிபுரம் மாவட்டத்தில் உள்ள பேரூராட்சிகள்
ஊத்துக்கோட்டை

ஊத்துக்கோட்டை (ஆங்கிலம்:Uthukkottai), இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தில் உள்ள ஊத்துக்கோட்டை வட்டத்தின் நிர்வாகத் தலமையிடமும் பேரூராட்சியும் ஆகும். ஊத்துக்கோட்டை நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.

அமைவிடம்
இப்பேருரராட்சி தமிழ்நாடு - ஆந்திரப்பிரதேசம் எல்லையில் அமைந்துள்ளது. இதன் வடக்கு, மேற்கு பகுதிகள் ஆந்திர மாநில எல்லையும், கிழக்கில் சென்னையும், தெற்கில் மாவட்டத் தலைமையிடம் திருவள்ளூர் 24 கிமீ தொலைவில் அமைந்துள்ளது.

பேரூராட்சியின் அமைப்பு                  
8 சகிமீ பரப்பும், 15  பேரூராட்சி மன்ற உறுப்பினர்களையும், 118 தெருக்களையும்  கொண்ட இப்பேரூராட்சி கும்மிடிப்பூண்டி  (சட்டமன்றத் தொகுதி)க்கும் மற்றும் திருவள்ளூர் மக்களவைத் தொகுதிக்குட்பட்டதாகும்.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி   3,244   வீடுகளும், 12,740 மக்கள்தொகையும், கொண்டது. மேலும் இப்பேரூராட்சியின் எழுத்தறிவு   78.98%  மற்றும்  பாலின விகிதம்   ஆயிரம் ஆண்களுக்கு, 1035 பெண்கள் வீதம் உள்ளனர்.

மேற்கோள்கள்

திருவள்ளூர் மாவட்டத்தில் உள்ள பேரூராட்சிகள்
ஊத்துக்குளி

ஊத்துக்குளி (ஆங்கிலம்:Uthukuli), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தில் இருக்கும் ஊத்துக்குளி வட்டத்தில் இருக்கும்  ஒரு பேரூராட்சி ஆகும். ஊத்துக்குளி நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.

அமைவிடம்  
திருப்பூர் - ஈரோடு செல்லும் தேசிய நெடுஞ்சாலைக்கு தெற்கே 4 கிமீ ல் ஊத்துக்குளி வட்டத்தில் அமைந்த இப்பேரூராட்சிக்கு மேற்கில் திருப்பூர்  16  கிமீ; கிழக்கில் ஈரோடு 40 கிமீ; வடமேற்கில் அவிநாசி 31 கிமீ;  வடக்கில் கோபிசெட்டிபாளையம் 35 கிமீ;  தெற்கில் காங்கேயம் 25கிமீ; தொலைவில் உள்ளது.

பேரூராட்சியின் அமைப்பு  
5.57 சகிமீ பரப்பும், 15 பேரூராட்சி மன்ற உறுப்பினர்களையும், 52 தெருக்களையும் கொண்ட இப்பேரூராட்சி பெருந்துறை   (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 3,000  வீடுகளும், 10,130 மக்கள்தொகையும் கொண்டது.

தொழில் வளம்
வெண்ணெய் உற்பத்திக்கு ஊத்துக்குளி மிகவும் புகழ்பெற்றது. இங்கிருந்து கேரளா, மகாராஷ்டிரம், தமிழ்நாட்டின் பல பகுதிகளுக்கு வெண்ணெய் ஏற்றுமதி செய்யப்படுகிறது.

ஊத்துக்குளி வெண்ணெயில் தரம், சுவை ஆகியவை அதிகம். அதற்கு இப்பகுதியில் உள்ள தட்ப வெப்ப நிலை முதற்காரணம். பெரும்பாலான மாதங்கள் வறண்ட வானிலை கொண்ட பகுதி என்பதால் பசும் புல்வெளி கொண்ட மேய்ச்சல் நிலங்கள் குறைவு. இதனால் விவசாயிகள் மற்றும் கால்நடை வளர்ப்போர் கொழுப்பு நிறைந்த தீவனங்களான பிண்ணாக்கு, பருத்திக் கொட்டை, தவிடு போன்றவற்றை கால்நடைகளுக்கு வழங்குகின்றனர். இந்த பசு, எருமைகள் கறக்கும் பாலில் கொழுப்புச் சத்து, மற்ற சத்துகளும் அதிகமாக இருப்பதால், இதில் இருந்து எடுக்கப்படும் வெண்ணெயில் சத்து அதிகம் உள்ளது. அதே நேரம் சுவையும் அதிகம் என்பதால் இது பலரால் விரும்பி உண்ணப்படுகிறது.

மேலும், ஊத்துக்குளி வெண்ணெயில் இருந்து உருக்கி எடுக்கப்படும் நெய்யின் அளவும் அதிகம். ஒரு கிலோ வெண்ணெயில் 85 பாயிண்ட் நெய் அதாவது 850 கிராம் நெய் கிடைக்கிறது. மற்ற பகுதிகளில் தயாரிக்கப்படும் வெண்ணெயில் 75 பாயிண்ட் வரையே நெய் கிடைப்பதாக உற்பத்தியாளர்கள் கூறுகிறார்கள்.

போக்குவரத்து

ஊத்துக்குளியில் தொடர்வண்டி நிலையம் உள்ளது. கோயம்புத்தூரில் இருந்து ஈரோடு வழியாக நாகர்கோவில் செல்லும் பயணியர் தொடர்வண்டி, மங்களூர் இருந்து சென்னை விரைவு வண்டி இங்கு நின்று செல்லும். திருப்பூரில் இருந்தும், ஈரோட்டில் இருந்தும் பேருந்து வசதி உள்ளது.

ஆன்மிகத் தலங்கள்
கைத்தமலை அல்லது கதித்தமலை, இவ்வூரில்  இருந்து வடகிழக்காக  ஒரு கி.மீ. தொலைவில் உள்ள ஒரு சிறு குன்று ஆகும். இது முருகன் ஆலயம். தைப் பூச விழாவின் போது இம் மலையில் தேரோட்டம்  நடைபெறுவது இக்கோயிலின் சிறப்பாகும்.

ஊத்துக்குளியின் மையப்பகுதியில் கைலாச நாதர் கோவில் (ஈஸ்வரன் கோவில்)  ஒன்றும் அமையப்பெற்று உள்ளது.தைப் பூச விழாவின் போது இங்கு தேரோட்டம்  நடைபெறுவது இக்கோயிலின் சிறப்பாகும்.மகா தரிசனமும் நடைபெறும் சிறப்புமிக்க விழாவாக கொண்டாடப்படும்.

தொல்லியல் களம்
கொடுமணல் தொல்லியல் களம்

ஆதாரங்கள்

திருப்பூர் மாவட்டத்தில் உள்ள பேரூராட்சிகள்
வடகரை கீழ்படுகை

வடகரை கீழ்பிடாகை  (ஆங்கிலம்:Vadakarai Keezhpadugai Town Panchayat), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம், தென்காசி வட்டத்தில் உள்ள ஒரு முதல்நிலை பேரூராட்சி ஆகும்.  25.40 சதுர கிலோ மீட்டர் பரப்பளவு கொண்ட வடகரை கீழ்படுகை பேரூராட்சி கடையநல்லூர் சட்டமன்றத் தொகுதிக்கும், தென்காசி நாடாளுமன்றத் தொகுதிக்கும் உட்பட்டது. இது பொதிகை மலையடிவாரத்தில் அமைந்துள்ளது. இதன் முக்கியத் தொழில் வேளாண்மை ஆகும்.

பேரூராட்சியில் அமைந்த பகுதிகள்
 பசும்பொன் நகர் 
 அண்ணாநகர் 
 சாம்பவர் காலணி 
 வாவாநகரம் 
 உதயசெல்வன்பட்டி 
 கோட்டைதிரடு

இதனருகில் அமைந்த நகரங்கள் 
 செங்கோட்டை - 9 கிலோ மீட்டர்
 தென்காசி -	14 கிலோ மீட்டர்
 குற்றாலம் - 17.6 கிலோ மீட்டர் 
 கடையநல்லூர் - 10 கிலோ மீட்டர்

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 18 வார்டுகளும், 5,047 வீடுகள் கொண்ட வடகரை கீழ்படுகை பேரூராட்சியின் மக்கள் தொகை 20,821 ஆகும். அதில் ஆண்கள் 10,643 மற்றும் பெண்கள் 10,178 ஆக உள்ளனர். பாலின விகிதம் 1000 ஆண்களுக்கு 956 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  12.04% ஆகவுள்ளனர். இதன் சராசரி  எழுத்தறிவு 76.58% ஆகவுள்ளது.

ஆதாரங்கள் 

தென்காசி மாவட்டப் பேரூராட்சிகள்
வலங்கைமான்

வலங்கைமான் (Valangaiman), இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் உள்ள வலங்கைமான் வட்டம் மற்றும் வலங்கைமான் ஊராட்சி ஒன்றியம் ஆகியவற்றின் நிர்வாகத் தலைமையிடமும், தேர்வு நிலை பேரூராட்சியும் ஆகும்.வலங்கைமானில் புகழ்பெற்ற பாடை கட்டி மகா மாரியம்மன் திருக்கோயில் அமைந்துள்ளது.வலங்கைமான் நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.

அமைவிடம்
வலங்கைமான் (தேர்வு நிலைபேரூராட்சி)திருவாரூருக்கு    42 கிமீ தொலைவில் உள்ளது.  வலங்கைமான் அருகே அமைந்த  தொடருந்து நிலையம் கும்பகோணத்தில் உள்ளது.  இதனருகே அமைந்த நகரங்கள் கும்பகோணம் 9கிமீ; மன்னார்குடி 27 கிமீ தொலைவில் உள்ளது.

பேரூராட்சியின் அமைப்பு             
5.46  சகிமீ பரப்பும், 15  வார்டுகளும்,  58 தெருக்களும்  கொண்ட இப்பேரூராட்சி  நன்னிலம் (சட்டமன்றத் தொகுதி)க்கும், நாகப்பட்டினம் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 2948  வீடுகளும், 11,754  மக்கள்தொகையும் கொண்டது.

மகாமாரியம்மன் கோயில்

வலங்கைமான் வரதராஜன்பேட்டையில் மகாமாரியம்மன் கோயில் உள்ளது.  இந்த மாரியம்மனைப் பற்றி ஓர் அற்புத வரலாறு வழங்கப்பட்டுவருகிறது. வலங்கைமான் வரதராஜன்பேட்டை தெருவில் சுமார் 200 ஆண்டுகளுக்கு முன்னர் காதக்கவுண்டர் என்பவர் வசித்துவந்தார். அவர் மனைவி கோவிந்தம்மாள். இருவரும் இறைபக்தி மிக்கவர்கள். காதக்கவுண்டர் விவசாய வேலை பார்த்துவந்தார். அவர் மனைவி பக்கத்துக் கிராமங்களுக்குச் சென்று தின்பண்டங்கள் விற்கும் வியாபாரம் செய்துவந்தார். அவரால் புங்கஞ்சேரி என்ற கிராமத்தில் கண்டெடுக்கப்பட்ட குழந்தையை 'சீதளா'  என்று பெயரிட்டு வளர்த்துவந்தார்., வைசூரி நோயால் பாதிக்கப்பட்ட குழந்தை இறந்துவிட்டது. மாரியம்மனே குழந்தை வடிவில் வந்ததாக இத்தம்பதியரின் கனவில் தோன்றி ஒரு நாள் அருள் வாக்கு கிடைத்ததால் குழந்தையை நல்லடக்கம் செய்த இடத்திலேயே பிற்காலத்தில் கோயில் எழுப்பப்பட்டது.  மற்ற சிவாலயங்களில் உள்ள சிவபெருமான் திருவுருவில் இடது கையில் மான் இருக்கும். ஆனால் வலங்கைமானில் உள்ள சிவபெருமான் திருவுருவில் வலது கையில் மான் இருப்பதால் இவ்வூருக்கு வலங்கைமான் என்று பெயர் வந்ததாகச் சிலர் கூறுவர். சீதையின் விருப்பத்தினால் மாயமானை இராமபிரான் துரத்திச் சென்றபோது, அம்மான் அங்கு வலது புறமாக ஓடியதால் வலங்கைமான் என்று இவ்வூருக்குப் பெயர் வந்ததாகச் சிலர் கூறுவர். ஆவணி, பங்குனி ஆகிய இரு மாதங்களிலும் வலங்கைமான் மாரியம்மனுக்கு திருவிழா நடைபெறுகின்றது. பதினைந்து நாட்கள் விழா நடைபெறும். எட்டாம் நாள் பிரசித்தி பெற்ற பாடைத் திருவிழாவும் (பங்குனி மாதம் இரண்டாம் ஞாயிறு), ஒன்பதாம் நாள் மீன் திருவிழாவும், பதினைந்தாம் நாள் புஷ்பப் பல்லக்கும் (பங்குனி மாதம் மூன்றாம் ஞாயிறு) சிறப்பாக ஆண்டுதோறும் நடைபெறுகின்றன.

அரசினர் ஆண்கள் மேல்நிலைப் பள்ளி
இந்த பள்ளியானது வட்டாரத்திலேயே மிகவும் பழமையானது. 1932ம் ஆண்டு இப்பள்ளியில் ஒரு கட்டிடம் திறக்கப்பட்டதற்கான கல்வெட்டு இருந்ததாக அப்பள்ளியில் பணியாற்றி ஓய்வு பெற்ற முதுகலை ஆசிரியர் திரு.தமிழ்ச்செல்வம் அவர்கள் தெரிவித்தார்கள்.

பிரபலங்கள்
 உ. வே. சா
வி எஸ் ராமமூர்த்தி
வலங்கைமான் சங்கரநாராயண ஸ்ரீநிவாஸ சாஸ்திரி
தமிழ்ச்செம்மல் பாவலர்மணி இராம வேல்முருகன்

மேற்கோள்கள்

வெளி இணைப்புகள்
 வலங்கைமான் பேரூராட்சியின் தொடர்புக்கு

திருவாரூர் மாவட்டத்திலுள்ள பேரூராட்சிகள்
தமிழ்நாடு மாநிலத்திலுள்ள ஊர்களும் நகரங்களும்
வல்லம்

வல்லம் (Vallam), இந்தியாவின் தமிழ்நாடு மாநிலத்தில்  தஞ்சாவூர் மாவட்டம், தஞ்சாவூர் வட்டத்தில் இருக்கும் ஒரு பேரூராட்சி ஆகும்.

அமைவிடம் 
திருச்சி -- தஞ்சாவூர் தேசிய நெடுஞ்சாலை எண் 67-இல் அமைந்த வல்லம் பேரூராட்சி, தஞ்சாவூரிலிருந்து 14 கிமீ தொலைவில் உள்ளது.

பேரூராட்சியின் அமைப்பு             
7.6 சகிமீ பரப்பும்,  15  வார்டுகளும்,  191  தெருக்களும் கொண்ட இப்பேரூராட்சி  தஞ்சாவூர் (சட்டமன்றத் தொகுதி)க்கும், தஞ்சாவூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி   3,840    வீடுகளும், 16,758  மக்கள்தொகையும் கொண்டது.

வரலாறு
 சங்ககாலத்தில் வல்லம். வல்லங்கிழவோன் நல்லடி, வல்லத்துப் புறமிளை ஆரியர் படை உடைந்தது.
 சம்பந்தர் பாடிய பாடிய வல்லம் 
 வல்லவரையன் குலத்தவர் வல்லத்தை ஆண்ட குறுநில மன்னர்கள் ஆவார்கள்.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 75 மீட்டர் (246 அடி) உயரத்தில் இருக்கின்றது.

திடக்கழிவு மேலாண்மை
வல்லத்தில் வீடுகள் மற்றும் தொழிலகங்களில் சேரும் குப்பகைகளை பேரூராட்சி சேகர்த்து இங்கு அமைந்துள்ள “வளம் மீட்பு பூங்காவில்” தரம் பிரித்து உரமாக மாற்றுகின்றது. தஞ்சாவூரில் 22 பேரூராட்சிகளில் செயல்படுத்தப்படும் திடக்கழிவு மேலாண்மை திட்டத்தில் வல்லமும் ஒன்றாகும். இதற்காக அரசு ஒவ்வொரு பேரூராட்சிக்கும் 22 முதல் 40 இலட்சம் வரை அரசு வழங்குகிறது. இங்கு குப்பைகள் மட்கும் குப்பைகள் மட்காத குப்பைகள் எனத் தரம்பிரித்து, மட்கும் குப்பைகள் மண்புழு மூலம் உரமாகவும், மட்காத குப்பைகள் மறு சுழற்சிக்கும் அனுப்பப்படுகிறது.

கல்வி நிறுவனங்கள்
வரலாற்று பெருமை நிறைந்த இவ்வூரில் இன்று பல கல்வி நிறுவனங்கள் செயல்பட்டு வருகின்றன.  பெரியார் மணியம்மை பல்கலைக்கழகம் மற்றும் பிரிஷ்ட் பல்கலைக்கழகம் ஆகிய இரண்டும் இங்கு உள்ள நிகர்நிலை பல்கலைக்கழகங்கள் ஆகும்.  மேலும், அடைக்கலமாதா கல்லூரி, சுவாமி விவேகானந்தா கல்லூரி மற்றும் மருது பாண்டியர் கல்லூரி போன்ற கலை, அறிவியல் மற்றும் கல்வியியல் கல்லூரிகளும் இங்கு உள்ளன.

வெளி இணைப்புகள்
 வல்லம் பேரூராட்சியின் தொடர்பு மையங்கள்

ஆதாரங்கள்

தஞ்சாவூர் மாவட்டத்தில் உள்ள பேரூராட்சிகள்
வால்பாறை

வால்பாறை (ஆங்கிலம்:Valparai) இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தில் உள்ள வால்பாறை வட்டத்தின் நிர்வாகத் தலைமையிடமும், நகராட்சியும் ஆகும்.

புவியியல் 
கோயம்புத்தூர் மாவட்டத்தில், () என்ற புவியியல் ஆள்கூறுகள் கொண்டு, வால்பாறை அமைந்துள்ளது. கடல் மட்டத்தில் இருந்து இவ்வூர் சராசரியாக 1193 மீட்டர் (3914 அடி) உயரத்தில் இருக்கின்றது.தென்னிந்தியாவின் சிரபுஞ்சி எனப்படும் சிற்றூரான சின்னகல்லார் இங்கு தான் உள்ளது.

வால்பாறை நகராட்சி

மக்கள் வகைப்பாடு 
2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 19,017 குடும்பங்களையும் கொண்ட இந்நகரத்தின் மக்கள்தொகை 70,859 ஆகும். இந்நகரத்தின் எழுத்தறிவு 84.4% மற்றும் பாலின விகிதம் ஆண்களுக்கு, 1,013 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 5007 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு,  953 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 42,286 மற்றும் 1,241 ஆகவுள்ளனர். மக்கள்தொகையில் இந்துக்கள் 82.84%,  இசுலாமியர்கள் 3.47%, கிறித்தவர்கள்  13.51% மற்றும்  பிறர் 0.18% ஆகவுள்ளனர்.

போக்குவரத்து
பொள்ளாச்சியிலிருந்து வால்பாறை செல்லும் சாலையில் 40 கொண்டை ஊசி வளைவுகள் உள்ளன. மாநில நெடுஞ்சாலை 78 இல் பொள்ளாச்சியில் இருந்து வால்பாறையை அடைய சுமார் 2 மணி நேரம் ஆகும். வால்பாறையிலிருந்து பொள்ளாச்சி, கோயம்புத்தூர், திருப்பூர், உடுமலைப்பேட்டை மற்றும் பழனி, சாலக்குடி,   சேலம் மண்ணார்காடு ஆகிய இடங்களுக்கு பேருந்துகளை இயக்குகிறது.

கல்வி நிறுவனங்கள்
 அரசு ஆண்கள் மேல்நிலைப்பள்ளி
 அரசு மகளிர் மேல்நிலைப்பள்ளி
 தூய இருதய ஆரம்பப்பள்ளி
 தூய இருதய மகளிர் -மேல்நிலைப்பள்ளி
 தூய இருதய மேல்நிலைப்பள்ளி
 பியூளா மேல்நிலைப்பள்ளி
 ஊராட்சி ஒன்றிய தொடக்கப் பள்ளி
 அரசு கலை அறிவியல் கல்லூரி, வால்பாறை

மலைகளின் இளவரசி
வால்பாறை பொதுவாக மலைகளின் இளவரசி என வர்ணிக்கப்படுகிறது. இங்கு அமைந்துள்ள தொடர்ச்சியான மலைத்தொடர்கள் கண்களைக் கவரும் வகையில் அமைந்துள்ளது. தமிழ்நாட்டின் மாநில விலங்கான வரையாடுகள் அதிகமாக இந்த மலைப்பகுதியில் காணமுடியும். மேலும் தேயிலைத் தோட்டங்கள், ஆங்காங்கே காணப்படும் நீரூற்றுகள், அருவிகள் சுற்றுலாப் பயணிகளைக் கவரும் வகையில் உள்ளது.

மேற்கோள்கள்

மேலும் பார்க்க 
 வால்பாறை நகராட்சி இணையதளம் 
 சுற்றுலா தகவல் மையம் 

தமிழ்நாடு தேர்வு நிலை நகராட்சிகள்
தமிழ்நாட்டிலுள்ள மலை வாழிடங்கள்
கோயம்புத்தூர் மாவட்டம்
வண்டலூர்

வண்டலூர் (ஆங்கிலம்: Vandalur) இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். இவ்வூர் சென்னை மாநகரத்தின் நுழைவாயில் ஆகும். வண்டலூரில் அறிஞர் அண்ணா விலங்கியல் பூங்கா உள்ளது.

புவியியல் 
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 50 மீட்டர் (164 அடி) உயரத்தில் இருக்கின்றது.

மக்கள் வகைப்பாடு 
இந்திய 2001 மக்கள் தொகை கணக்கெடுப்பின்படி 13,311 மக்கள் இங்கு வசிக்கின்றார்கள். இவர்களில் 54% ஆண்கள், 46% பெண்கள் ஆவார்கள். வண்டலூர் மக்களின் சராசரி கல்வியறிவு 79% ஆகும், இதில் ஆண்களின் கல்வியறிவு 85%, பெண்களின் கல்வியறிவு 72% ஆகும். இது இந்திய தேசிய சராசரி கல்வியறிவான 59.5% விட கூடியதே. வண்டலூர் மக்கள் தொகையில் 11% ஆறு வயதுக்குட்பட்டோர் ஆவார்கள்.

விலங்கியல் பூங்கா 

வண்டலூரில் அறிஞர் அண்ணா விலங்கியல் பூங்கா என்ற சிறப்பான விலங்கியல் பூங்கா உள்ளது.

வண்டலூர் மலை 

வண்டலூர் மலை அறிஞர் அண்ணா உயிரியல் பூங்கா ஒரு பகுதியாக உள்ளது. தமிழ்நாடு வனதுறை வண்டலூர் மலை அடிவாரத்தின் கீழ் ஒரு மரக்கன்று மையம் கொண்டிருக்கிறது.

மேற்கோள்கள்

அமைவிடம்

தமிழ்நாடு மாநிலத்திலுள்ள ஊர்களும் நகரங்களும்
வண்டியூர்

வண்டியூர் (ஆங்கிலம்:Vandiyur), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் இருக்கும் ஒரு கணக்கெடுப்பில் உள்ள ஊர்  ஆகும். இங்கு அமைந்துள்ள மாரியம்மன் தெப்பக்குளம் திருமலை நாயக்கரால் அமைக்கப்பட்டது. இந்த தெப்பக்குளத்தின் அருகில் வண்டியூர் மாரியம்மன் திருக்கோயில் உள்ளது.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 21,464 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். வண்டியூர் மக்களின் சராசரி கல்வியறிவு 72% ஆகும்,  இதில் ஆண்களின் கல்வியறிவு 77%,  பெண்களின் கல்வியறிவு 66% ஆகும். இது இந்திய தேசிய சராசரி கல்வியறிவான 59.5% விட கூடியதே. வண்டியூர் மக்கள் தொகையில் 12%  ஆறு வயதுக்குட்பட்டோர் ஆவார்கள்.

வழிபாட்டு இடங்கள்
 வண்டியூர் மாரியம்மன் தெப்பக்குளம்
 வண்டியூர் மாரியம்மன் திருக்கோயில்
 வண்டியூர் அம்மச்சியார் கோயில்
 வண்டியூர் வீரராகவ பெருமாள் கோவில்

ஆதாரங்கள்

தமிழ்நாடு மாநிலத்திலுள்ள ஊர்களும் நகரங்களும்
வாணியம்பாடி

வாணியம்பாடி (Vaniambadi) இந்தியாவில், தமிழ்நாடு மாநிலத்தில் திருப்பத்தூர்  மாவட்டத்திலுள்ள, வாணியம்பாடி வட்டத்தின் நிர்வாகத் தலைமையிடமும், நகராட்சியும் ஆகும். இது வேலூர்க்கு தென்கிழக்கே 69 கி.மீ. தொலைவிலும், சென்னையிலிருந்து சுமார் 200 கி.மீ. தொலைவிலும் திருப்பத்தூரில் இருந்து 22 கி.மீ. தொலைவிலும் அமைந்துள்ளது. இந்த ஊர் பாலாற்றின் வலது கரையில் அமைந்துள்ளது. இது தமிழ்நாட்டில் தோல் ஏற்றுமதி செய்யும் மையங்களுள் ஒன்றாகும். பிரியாணி இப்பகுதியின் மிகவும் பிரபலமான ஒன்றாகும். நூற்றாண்டின் பழமை வாய்ந்த ஆண்கள் இஸ்லாமிய கல்லூரியுடன் இரண்டு கலை கல்லூரிகள் மற்றும்  பிரியதர்ஷினி பொறியியல் கல்லூரி அமைந்துள்ளது. மிகவும் பிரபலமான மலை வாசஸ்தலமான ஏலகிரி மலை வாணியம்பாடிக்கு  அருகில் 20 கி.மீ தொலைவை சுற்றி அமைந்துள்ளது.

வரலாறு 
வாணியம்பாடியின் பழைய பெயர் வணிகன்பாடி (வணிகம்+பாடி) ஆகும். வணிகர்கள் தங்கள் வணிகப் பொருட்களை ஒரு இடத்தில் வைத்து, பாதுகாப்புக்காக வீரர்கள் அடங்கிய 'பாடி'யை வைத்து பல ஊர்களுக்கு சென்று வணிகம் செய்தனர் அதனால் வணிகன்பாடி என்று பெயர்பெற்ற இந்த ஊர் காலப்போக்கில் திரிந்து வாணியம்பாடி என்று வழங்கப்ட்டது என்று சொல்லப்படுகிறது.    

பல்லவ மன்னன் நரசிம்மவர்மன் காலத்தில் இவ்வூர் நரசிம்ம சதுர்வேதி மங்கலம் என்று அழைக்கபட்டது. குலோத்துங்க சோழன் காலத்தில் சம்புகளூர் நாட்டு மதுராந்தக சதுர்வேதி மங்கலத்துப் பெரும்பாணப்பாடி ஆன வணிகன்பாடி என்று இந்த ஊர் குறிக்கபட்டுள்ளது. வணிகன் பாடியை பல்லவர்களின் கீழும், சோழர்கள் கீழும் குறிநில மன்னர்களான பாணர் ஆண்டதை கல்வெட்டுகள் வழியாக அறியமுடிகிறது.

கி.பி. 1874, 1903 ஆண்டுகளில் பெருமழையால் பாலாற்றில் ஏற்பட்ட பெருவெள்ளத்தால் வாணியம்பாடியில் வெள்ளம் புகுந்தது. இதனால் பலர் வீடுகள் இழந்தனர். பலர் உயிர்களை இழந்தனர். நூற்றுகணக்கான ஆடு, மாடுகள் ஆற்று வெள்ளத்தில் அடித்துச் செல்லபட்டன. வாணியம்பாடி நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.

புவியியல் 
12.68°வடக்கு 78.62°கிழக்கு  என்ற அடையாள ஆள்கூறுகளில் கடல் மட்டத்திலிருந்து 119 அடி உயரத்தில் பாலாற்றின் கரையிலும் ஏலகிரி மற்றும் சவ்வாது மலை அடிவாரத்திலும் வாணியம்பாடி நகரம் அமைந்துள்ளது

மக்கள் வகைப்பாடு 
2011-ஆம் ஆண்டு மக்கள் தொகை கணக்கெடுப்பின்படி, 36 நகராட்சி மன்ற உறுப்பினர்களையும்,  20,559 குடும்பங்களையும் கொண்ட இந்நகரத்தின் மக்கள்தொகை 95,061 ஆகும். இந்நகரத்தின் எழுத்தறிவு 85.1% மற்றும் பாலின விகிதம் 1000 ஆண்களுக்கு 1,023 பெண்கள் வீதம் உள்ளனர். 6 வயதிற்குட்பட்ட குழந்தைகளின் 12013 எண்ணிக்கை ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 963   பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 14,405 மற்றும் 87 ஆகவுள்ளனர். மக்கள்தொகையில் இந்துக்கள் 41.75% ,  இசுலாமியர்கள் 55.74%, கிறித்தவர்கள் 1.99% , தமிழ்ச் சமணர்கள் 0.02%, மற்றும்  பிறர் 0.33% ஆகவுள்ளனர்.

மேற்கோள்கள் 

திருப்பத்தூர் மாவட்டத்திலுள்ள ஊர்களும் நகரங்களும்
வரதராஜன்பேட்டை

வரதராஜன்பேட்டை (ஆங்கிலம்:Varadarajanpet), இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டம், உடையார்பாளையம் வட்டத்தில் இருக்கும் ஒரு பேரூராட்சி ஆகும்.இது தென்னூர் என்கின்ற மற்றொரு கிராமத்தையும் உள் அடக்கிய பேரூராட்சி ஆகும் வரதராஜன் பேட்டையில் பத்து வார்டுகளும் தென்னூரில் ஐந்து வார்டுகளும் ஆக 15 வார்டுகளை கொண்ட பேரூராட்சி ஆகும்.

அமைவிடம்
வரதராஜன்பேட்டை பேரூராட்சி, அரியலூருக்கு வடகிழக்கே 58   கிமீ தொலைவிலும், உடையார்பாளையத்திலிருந்து 30 கிமீ தொலைவிலும் உள்ளது.

பேரூராட்சியின் அமைப்பு             
17.79  சகிமீ பரப்பும், 15  வார்டுகளும்,  26 தெருக்களும்  கொண்ட இப்பேரூராட்சி  ஜெயங்கொண்டம் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 2049  வீடுகளும்,  8259 மக்கள்தொகையும் கொண்டது.

வெளி இணைப்புகள்
 வரதராஜன்பேட்டை பேரூராட்சியின் தொடர்புக்கு

மேற்கோள்கள்

அரியலூர் மாவட்டத்திலுள்ள ஊர்களும் நகரங்களும்
அரியலூர் மாவட்டத்திலுள்ள பேரூராட்சிகள்
வேதாரண்யம்

வேதாரண்யம் (ஆங்கிலம்:Vedaranyam), இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில், வேதாரண்யம் வட்டத்தின் நிர்வாகத் தலைமையிடமும், நகராட்சியும் ஆகும். இங்கு இருக்கும் மறைக்காட்டுநாதர் கோவில் தேவாரப் பாடல் பெற்ற சிவாலயங்களில் ஒன்றாகும். வேதாரண்யம் என்பது வடமொழிபடுத்தப்பட்ட ஊர்பெயர். இதன் தமிழ் பெயர் திருமறைக்காடு என்பதாகும். கோடியக்கரை காப்பகம் இதன் அருகில் உள்ளது. வேதாரண்யம் நகரம் முந்தைய தஞ்சாவூர் மாவட்டத்தில்  ஒரு பகுதியாக இருந்தது.

வேதாரண்யம் விளக்கழகு, திருவாரூர் தேரழகு, நீடாமங்கலம் நீரழகு, திருவிடைமருதூர் தெருவழகு, மன்னார்குடி மதிலழகு என்ற முதுமொழி மூலமாக இவ்வூரின் பெருமையை உணரமுடியும்.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 8,665 குடும்பங்களையம் கொண்ட இந்நகரத்தின் மக்கள்தொகை 34,266 ஆகும். அதில் 16,573 ஆண்களும், 17,693 பெண்களும் உள்ளனர். இந்நகரத்தின் எழுத்தறிவு 86% மற்றும் பாலின விகிதம் ஆண்களுக்கு, 1,068 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 3261 என உள்ளது. குழந்தைகள் பாலின விகிதம், 1000 ஆண் குழந்தைகளுக்கு, 906 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 5,108 மற்றும் 69 ஆகவுள்ளனர். மக்கள்தொகையில் இந்துக்கள் 90.17%, இசுலாமியர்கள்  8.93%, கிறித்தவர்கள் 0.74%, மற்றும்  பிறர் 0.16% ஆகவுள்ளனர்.

மேற்கோள்கள்

நாகப்பட்டினம் மாவட்டம்
வேடசந்தூர்

வேடசந்தூர் (ஆங்கிலம்:Vedasandur), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், வேடசந்தூர் வட்டத்தின் நிர்வாகத் தலைமையிடமும், பேரூராட்சியும் ஆகும். வேடச்சந்தூர் நகரம் முந்தைய மதுரை மாவட்டத்தில் ஒரு பகுதியாக இருந்தது.

வேடசந்தூர் பேரூராட்சி திண்டுக்கல் நகரத்திலிருந்து திண்டுக்கல் - கரூர் செல்லும் சாலையில் 22 கி.மீ. தொலைவில் உள்ளது. அருகில் உள்ள தொடருந்து நிலையம் 13 கி.மீ. தொலைவில் உள்ள எரியோடு ஆகும். 

2011-ஆம் ஆண்டு மக்கள்தொகை கணக்கெடுப்பின் படி,  11,730  மக்கள்தொகை கொண்ட இப்பேரூராட்சி, 2.13 ச.கி.மீ. பரப்பும், 15  வார்டுகளும்,  65 தெருக்களும் கொண்டது.  இப்பேரூராட்சியானது வேடசந்தூர் (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி      3,046   வீடுகளும்,     11,730 மக்கள்தொகையும் கொண்டது. மேலும் இப்பேரூராட்சியின் எழுத்தறிவு   87.1%மற்றும் பாலின விகிதம் 1,000 ஆண்களுக்கு, 1,012 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 995     பெண் குழந்தைகள் வீதம் உள்ளனர்.  பட்டியல் சாதியினரும் பட்டியல் பழங்குடியினரும்  முறையே 1,440
மற்றும் 1 ஆகவுள்ளனர்.

பெயர்க்காரணம்
அன்றைய நாட்களில் திண்டுக்கல்லிற்கு வடக்கே ரங்காமலைக்கு தெற்கே இடைப்பட்ட நிலபரப்பு காட்டுப்பகுதியாக இருந்தது. அங்கு வேட்டையாடிய வேடர்கள் தங்கள் வேட்டையில் கிடைத்த பொருட்களை அதாவது விலங்குகளின் தோல்கள், கொம்பு, பாடம் செய்யப்பட்ட விலங்குகளின் உடல்கள், தேன் மற்றும் தங்கள் வேட்டையில் கிடைத்த இன்ன பிற பொருட்கள் அனைத்தையும் ஒரு இடத்தில் சந்தையிட்டனர். மக்கள் வந்து தங்களுக்கு தேவையான பொருட்களை இந்த சந்தையில் வங்கிச் சென்றனர். வேடர்கள் இந்த இடத்தில் சந்தையிட்டதால் இவ்விடம் வேடன் சந்தையூர் என அழைக்கப்பட்டது. வேடன் சந்தையூர் காலப்போக்கில் மருவி வேடசந்தூர் ஆனது.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 219 மீட்டர் (718 அடி) உயரத்தில் இருக்கின்றது.

ஆதாரங்கள்

திண்டுக்கல் மாவட்டத்தில் உள்ள பேரூராட்சிகள்
திண்டுக்கல் மாவட்டம்
வீரகனூர்

வீரகனூர் (Veeraganur) இந்தியாவின், தமிழ்நாடு மாநிலத்தில் அமைந்துள்ள சேலம் மாவட்டத்தின் கங்கவள்ளி வட்டத்தில் இருக்கும் ஒரு பேரூராட்சி ஆகும்.

அமைவிடம் 
வீரகனூர் பேரூராட்சி, சேலத்திலிருந்து 74 கிமீ தொலைவில் உள்ளது. இதனருகே அமைந்த தொடருந்து நிலையம், 22 கிமீ தொலைவில் உள்ள ஆத்தூரில் உள்ளது. வீரகனூர் பேரூராட்சிக்கு கிழக்கில் கங்கவள்ளி 12 கிமீ; மேற்கில் சின்னசேலம் 32 கிமீ; தெற்கில் பெரம்பலூர் 43 கிமீ தொலைவில் உள்ளது.

பேரூராட்சியின் அமைப்பு                
22.51 சகிமீ பரப்பும், 15 பேரூராட்சி மன்ற உறுப்பினர்களையும், 61 தெருக்களையும்  கொண்ட இப்பேரூராட்சி கங்கவள்ளி (சட்டமன்றத் தொகுதி) மற்றும் கள்ளக்குறிச்சி மக்களவைத் தொகுதிக்குட்பட்டதாகும்.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 3,139 குடும்பங்களும், 11,624 மக்கள்தொகையும், கொண்டது. மேலும் இப்பேரூராட்சியின் எழுத்தறிவு  72.93%  மற்றும்  பாலின விகிதம்  ஆயிரம் ஆண்களுக்கு,  1026 பெண்கள் வீதம் உள்ளனர்.

அருள்மிகு ஶ்ரீ மாரியம்மன், ஸ்ரீ மதுர வீரன் திருக்கோவில், அண்ணா நகர், வீரகனூர்

அருள்மிகு ஸ்ரீ வடுவச்சி அம்மன், திருச்சி மெயின்ரரோடு,                      

ஸ்ரீ அன்னக்காமாட்சி அம்மன் கோயில் (வீரகனூர் திருச்சி மெயின் ரோடு)
 பொன்னாளியம்மன் கோயில்
 கஜவரதராஜ பெருமாள் கோயில்
 கங்கா சௌந்தரேஸ்வரர் கோயில்
 பெரியாயி கோயில்,
 நடுவீதி மதுரவிநாயகர் ,
 மாரியம்மன் கோயில்,
 காளியம்மன் கோயில்
 தென்கரை மாரியம்மன் கோவில் -(கவின் இல்லம் அருகில்)
 ராயர்பாளையம் சாலையில் குமரமலை முருகன்கோயில்
சொக்கனூர் மாரியம்மன் கோவில்

கல்வி 
 இரண்டு அரசு உயர்நிலைப் பள்ளிகள் உள்ளன. தனியார் உயர்நிலை பள்ளி, ஒரு இரண்டாம் நிலை மற்றும் ஒரு முதன்மை தனியார் பள்ளிகள் என கிட்டத்தட்ட 5 அரசு பள்ளிகள் உள்ளன.

போக்குவரத்து 
 வீரகனூர் பேருந்து நிலையத்திலிருந்து ஆத்தூர், அரியலூர், திருச்சி மற்றும் பெரம்பலூர் ஆகியவற்றுடன் இணைக்கப்பட்டுள்ளது.

இரயில் நிலையம் 
 ஆத்தூர், சின்னசேலம் இடங்களில் இரயில் நிலையம் அமைந்துள்ளது. சின்னசேலம் நகரத்தின் இரயில் நிலையம் வழியாக மேட்டூர், கடலூர், நாகூர், பாண்டிச்சேரி, சேலம், கோயம்புத்தூர், மங்களூர், பெங்களூர், சென்னை மற்றும் மும்பை ஆகிய இடங்களுக்கு செல்லும் இரயில்கள் இயங்குகிறது.

 சேலம் - விருத்தாச்சலம் பயணிகள், பெங்களூரிலிருந்து காரைக்கால் விரைவு பயணிகள், சேலம் இருந்து சென்னை செல்ல, புதுச்சேரி - மங்களூர் வாராந்திர விரைவு இரயில், யஷ்வந்த்புர் (பெங்களூர்) புதுச்சேரி சேலத்தில் , ஈரோடு முதல் சென்னை வரை சிறப்பு பகல்நேர விரைவு இரயில்கள் போன்றவை இயங்குகிறது.

 அருகிலுள்ள சேலம் விமான நிலையம், திருச்சி விமான நிலையம் (இந்தியா), சுமார் 85 கி.மீ. தொலைவில் உள்ளது.

மேற்கோள்கள் 

சேலம் மாவட்டத்தில் உள்ள பேரூராட்சிகள்
வீரபாண்டி (திருப்பூர்)

வீரபாண்டி (Veerapandi)  என்பது இந்தியாவின் தமிழ்நாட்டின், திருப்பூர் மாநகராட்சிக்கு உட்பட்ட ஒரு நகர்புறம் ஆகும்.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 21,911 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். வீரபாண்டி மக்களின் சராசரி கல்வியறிவு 66% ஆகும்,  இதில் ஆண்களின் கல்வியறிவு 73%,  பெண்களின் கல்வியறிவு 59% ஆகும். இது இந்திய தேசிய சராசரி கல்வியறிவான 59.5% விட கூடியது. வீரபாண்டி மக்கள் தொகையில் 11% ஆறு வயதுக்குட்பட்டோர் ஆவர்.

மேற்கோள்கள்

திருப்பூர் மாவட்டத்திலுள்ள ஊர்களும் நகரங்களும்
வேலம்பாளையம்

வேலம்பாளையம் (Velampalayam), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாநகராட்சிக்கு உட்பட்டு இருக்கும் ஒரு பகுதியாகும் ஆகும்.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 45,562 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். 15 வேலம்பாளையம் மக்களின் சராசரி கல்வியறிவு 73% ஆகும். இதில் ஆண்களின் கல்வியறிவு 80%,  பெண்களின் கல்வியறிவு 67% ஆகும். இது இந்திய தேசிய சராசரி கல்வியறிவான 59.5% விட கூடியது. வேலம்பாளையம் மக்கள் தொகையில் 11%  ஆறு வயதுக்குட்பட்டோர் ஆவார்கள்.

மேற்கோள்கள்

வெளியிணைப்புகள்
 15 வேலம்பாளையம் நகராட்சி இணையதளம் 

திருப்பூர் மாவட்டத்திலுள்ள ஊர்களும் நகரங்களும்
வேளாங்கண்ணி

வேளாங்கண்ணி (Velankanni), இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில், கீழ்வேளூர் வட்டத்தின் நிர்வாகத் தலைமையிடமும், சிறப்புநிலை பேரூராட்சியும் ஆகும். இங்கு தூய ஆரோக்கிய அன்னை தேவாலயம் உள்ளது. வேளாங்கண்ணி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.

அமைவிடம்
நாகப்பட்டினத்திற்கு தெற்கில்  13  கிமீ தொலைவில் வங்காள விரிகுடா கடற்கரையில்,  கீழ்வேளூர் ஊராட்சி ஒன்றியத்தில் வேளாங்கண்னி அமைந்துள்ளது.

பேரூராட்சியின் அமைப்பு             
15 வார்டுகளும் கொண்ட இப்பேரூராட்சி நாகப்பட்டினம் மக்களவைத் தொகுதிக்கு உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி    2753 வீடுகளும், 11,108 மக்கள்தொகையும் கொண்டது.

புனித ஆரோக்கிய அன்னை திருத்தலம்

வேளாங்கண்ணி தமிழகத்திலும் இந்திய நாட்டிலும் தலைசிறந்த கத்தோலிக்க திருத்தலமாக விளங்குகிறது. அன்னை மரியா காட்சி கொடுத்த இடத்தில் கட்டப்பட்டுள்ள தூய ஆரோக்கிய அன்னை திருத்தலம் பக்தர்களை வெகுவாக கவர்ந்திழுக்கிறது. எல்லாச் சமயங்களைச் சேர்ந்த திருப்பயணிகளும் அங்குச் சென்று, அன்னை மரியாவுக்குப் பொருத்தனைகள் செலுத்தி, காணிக்கைகள் அளித்து, செபங்கள் ஒப்புக்கொடுக்கிறார்கள். நம்பிக்கையோடு இறைவேண்டல் செய்வோர் தங்கள் கோரிக்கைகள் நிறைவேறுவது கண்டு நன்றிக் காணிக்கைகளும் வழங்குகிறார்கள்.

படத் தொகுப்பு

ஆதாரங்கள்

வெளி இணைப்புகள்
 பேரூராட்சியின் தகவல் தொடர்புகள் 
வேளாங்கண்ணி அன்னை திருத்தலம் 

நாகப்பட்டினம் மாவட்டத்தில் உள்ள பேரூராட்சிகள்
2004 இந்தியப் பெருங்கடல் நிலநடுக்கம்
வெள்ளக்கோயில்

வெள்ளக்கோயில் (ஆங்கிலம்:Vellakoil), இந்தியாவின் தமிழ்நாடு மாநிலம், திருப்பூர் மாவட்டத்தில்,  உள்ள ஒரு இரண்டாம் நிலை நகராட்சி ஆகும்.

மக்கள் வகைப்பாடு 
2011-ஆம் ஆண்டு மக்கள் தொகை கணக்கெடுப்பின்படி,  21 நகராட்சி மன்ற உறுப்பினர்களையும், 12,157 குடும்பங்களையும் கொண்ட இந்நகரத்தின் மக்கள்தொகை 40,359 ஆகும். மக்கள்தொகையில் 20,158ஆண்களும், 20,201   பெண்களும் ஆகவுள்ளனர். இந்நகரத்தின் எழுத்தறிவு 81.3% மற்றும் பாலின விகிதம் 1000 ஆண்களுக்கு, 1,002  பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 3438  ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு 924  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 6,572 மற்றும் 22 ஆகவுள்ளனர். மக்கள்தொகையில் இந்துக்கள் 96.64%,  இசுலாமியர்கள் 0.92% , கிறித்தவர்கள்  2.02%  மற்றும்  பிறர் 0.42% ஆகவுள்ளனர்.

வெள்ளக்கோயில் நகராட்சி தேர்தல் (2022) 
 திமுக - 14
 அதிமுக - 6
 மார்க்சிஸ்ட் கம்யூனிஸ்ட் - 1

போக்குவரத்து 
கோவை திருச்சி தேசிய நெடுஞ்சாலையில் உள்ளது.

முக்கிய ஊர்களுக்கான பேருந்துவழித்தடங்கள்

கோவை, திருப்பூர் ஈரோடு கரூர் திருச்சி தஞ்சாவூர் திருவாரூர் நாகை புதுகோட்டை வேளாங்கண்ணி வேதாரண்யம் மீமசல் தொண்டி சிதம்பரம் ஜெயங்கொண்டம் பெரம்பலூர் அரியலூர் ,  மூலனூர் ஓட்டன்சத்திரம் தாராபுரம் பழனி மதுரை அரவகுறிச்சி பள்ளபட்டி இடையகோட்டை வேடசந்தூர் கொடுமுடி அறச்சலூர் சென்னிமலை அந்தியூர் மேட்டுபாளையம் ஊட்டி கூடலூர் தாளவாடி சத்தியமங்கலம்

மேற்கோள்கள்

திருப்பூர் மாவட்டத்திலுள்ள ஊர்களும் நகரங்களும்
வெள்ளலூர்

வெள்ளலூர் (ஆங்கிலம்: Vellalur அல்லது Vellalore), இந்தியாவின் தமிழ்நாடு மாநிலத்திலுள்ள கோயம்புத்தூர் மாநகராட்சியின் ஒரு  பகுதி ஆகும். அருகில் போத்தனூர், செட்டிபாளையம் கிராமம், சிங்காநல்லூர் ஆகியவற்றை கொண்டுள்ளது. பண்டைய ரோமானியர்களின் வணிகத்தில் இந்த ஊர் மிகவும் முக்கிய வணிகப் பகுதியாக இருந்துள்ளது. கொங்கு கலைக் களஞ்சியத்தைச் சார்ந்த அதிகாரி ஜெகதீசன் என்பவர் தமிழகத்தில் கண்டெடுக்கபட்ட ரோமானிய நாணயங்களில் 80% இங்கே தான் கிடைத்துள்ளது என்கிறார். மேலும் அவ்வணிகம் முதலாம் நூற்றாண்டுக்கு முன்னரே நடந்ததாக அவர் கூறுகிறார். இந்த ஊர், நொய்யல் ஆற்றின் தென் கரையில் அமைந்துள்ளது.

பெயர் வரலாறு
வெள்ளலூர்ச் சாசனத்தில் அவ்வூரின் பெயர் வள்ளலூர் அல்லது அன்னதானச் சிவபுரி என்று குறிக்கப்பெற்றுள்ளது. இவ்வூரின் இரண்டு பழைய ஆலங்களில் கோக்கண்டன் வீர நாராயணன், கோக்கண்டன் ரவிகோதை என்ற இரண்டு சேர மன்னர்களின் பெயர்கள் காணப்படுகின்றன. இதனால் இவ்வூர் சில காலங்களுக்கு சேரமன்னர்களின் கீழ் இருந்தாக கொள்ளலாம்.

மக்கள் வகைப்பாடு 
இந்திய 2001 மக்கள் தொகை கணக்கெடுப்பின்படி 17,294 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். வெள்ளலூர் மக்களின் சராசரி கல்வியறிவு 64% ஆகும்,  இதில் ஆண்களின் கல்வியறிவு 70%,  பெண்களின் கல்வியறிவு 59% ஆகும். இது இந்திய தேசிய சராசரி கல்வியறிவான 59.5% விட கூடியதே. வெள்ளலூர் மக்கள் தொகையில் 8%  ஆறு வயதுக்குட்பட்டோர் ஆவார்கள்.

கோயில்கள் 
வெள்ளலூர் பல பழமையான பெருமை வாய்ந்த கோயில்களை கொண்டுள்ளது. கரிவரதராஜப் பெருமாள் கோயில், தேனீஸ்வரர் கோயில், பேச்சியம்மன் கோயில், பெரிய விநாயகர் கோயில், எமதர்ம ராஜா கோயில் போன்ற பல திருக்கோயில்கள் இவ்வூரில் அமைந்து உள்ளன.

புகைப்படங்கள்

வெளி இணைப்புகள் 

Vellalore on Facebook
http://www.hindu.com/2007/08/11/stories/2007081159680300.htm 
 புகைபடங்கள்  http://vellalore.in/

ஆதாரங்கள்

கோயம்புத்தூர்
விக்கிரமசிங்கபுரம்

விக்கிரமசிங்கபுரம் அல்லது வி. கே. புரம் (ஆங்கிலம்:Vikramasingapuram), இந்தியாவின், தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் இருக்கும் ஒரு முதலாம் நிலை நகராட்சி ஆகும். இந்த ஊர் சிங்கை, பாபநாசம் எனும் சிறப்புப் பெயர்களிலும் அழைக்கப்படுகிறது.

இது அம்பாசமுத்திரம் வட்டத்தில் அமைந்துள்ளது. திருநெல்வேலியிலிருந்து 46 கிலோமீட்டர் தொலைவிலுள்ளது. இந்த இடம் "பொதிகை மலை" என்று அழைக்கப்படும் மேற்கு தொடர்ச்சி மலையின் தெற்கு முனையில் உள்ளது. மேலும் இது தாமிரபரணி ஆற்றின் கரையில் உள்ள அகஸ்தியர் நீர்வீழ்ச்சிக்கு அருகில் உள்ளது.

புவியியல் 
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 200 மீட்டர் (656 அடி) உயரத்தில் இருக்கின்றது.

மக்கள் வகைப்பாடு 
இந்திய 2001 மக்கள் தொகை கணக்கெடுப்பின்படி 48,101 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். விக்கிரமசிங்கபுரம் மக்களின் சராசரி கல்வியறிவு 79% ஆகும்,  இதில் ஆண்களின் கல்வியறிவு 85%,  பெண்களின் கல்வியறிவு 73% ஆகும். இது இந்திய தேசிய சராசரி கல்வியறிவான 59.5% விட கூடியதே. விக்கிரமசிங்கபுரம் மக்கள் தொகையில் 9%  ஆறு வயதுக்குட்பட்டோர் ஆவார்கள்.

தொழில் 
இந்த நகரம் பச்சை நெல் வயல்களால் சூழப்பட்டுள்ளது. 1940க்கு முன்னர் இந்த பகுதியில் விவசாயமே முதன்மை வணிகமாகும். சில ஆண்டுகளுக்கு முன்பு வரை, பெரும்பான்மையான மக்கள் மதுரா கோட்ஸில் பணிபுரிந்தனர், இது பாபநாசம் அருகே மேற்கு தொடர்ச்சி மலையின் அடிவாரத்தில் உள்ள ஒரு பஞ்சாலை ஆகும்.

கோயில்கள் 
 பாபநாசநாதர் கோயில் - தாமிரபரணி ஆற்றங்கரையில் அமைந்துள்ள முக்களாநாதர், உலகம்மையுடன் உள்ள சிவாலயம். இது நவ கைலாயங்கள் என அழைக்கப் பெறும் ஒன்பது நவக்கிரகங்களுக்கான சிவன் கோயில்களில் முதலாவது கோயிலாகும். இங்குள்ள தாமிரபரணி ஆற்றில் குளித்து இந்தக் கோயிலுக்கு வந்து வழிபட்டால் தீராத பாவங்கள் கூட தீர்ந்து விடும் என்பார்கள். இதனால் இந்த ஊரைப் பாவநாசம் என்றும் அழைப்பதுண்டு.
 சிவந்தியப்பர் கோயில். நகரின் மையத்தில் அமைந்துள்ள சிவங்தியப்பர், வழியடிமை கொண்ட நாயகி உள்ள சிவாலயம். 
 வடக்கு வாசல் செல்வி அம்மன் கோயில்.
 உழக்கரிசி விநாயகர் ஆலயம்.

பள்ளிகள் 
 பாபநாசம் தொழிலாளர் நல உரிமைக்கழக மேல்நிலைப்பள்ளி
 புனித மரியன்னை மேல்நிலைப்பள்ளி
 திரு இருதய உயர்நிலைப்பள்ளி
 அமலி மகளிர் மேனிலைப்பள்ளி
 ஆண்ட்ரூஸ் மெட்ரிக் மேல்நிலைப்பள்ளி

கல்லூரிகள் 
 திருவள்ளுவர் கல்லூரி

சிறப்புகள் 
 சிங்கைப் பிரபந்தத் திரட்டு எழுதிய நமச்சிவாயக் கவிராயர் வாழ்ந்த ஊர் இது.

ஆதாரங்கள் 

திருநெல்வேலி மாவட்ட  நகராட்சிகள்
திருநெல்வேலி மாவட்டத்திலுள்ள ஊர்களும் நகரங்களும்
விக்கிரவாண்டி

விக்கிரவாண்டி (ஆங்கிலம்:Vikravandi), இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டத்தில் உள்ள விக்கிரவாண்டி வட்டம் மற்றும் விக்கிரவாண்டி ஊராட்சி ஒன்றியம் ஆகியவற்றின் நிர்வாகத் தலைமையிடமும், பேரூராட்சி ஆகும். விக்கிரவாண்டி நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.

அமைவிடம்
விக்கிரவாண்டி பேரூராட்சிக்கு தெற்கே விழுப்புரம் 15 கி.மீ.; வடக்கே திண்டிவனம் 45 கி.மீ.; கிழக்கே பாண்டிச்சேரி 45 கிமீ தொலைவில் உள்ளன. விக்கிரவாண்டியில் தொடருந்து நிலையம் உள்ளது.

பேரூராட்சியின் அமைப்பு
6.8 ச.கி.மீ. பரப்பும், 15 பேரூராட்சி மன்ற உறுப்பினர்களையும், 75 தெருக்களையும் கொண்ட இப்பேரூராட்சி, விக்கிரவாண்டி (சட்டமன்றத் தொகுதி)க்கும் மற்றும் விழுப்புரம் மக்களவைத் தொகுதிக்கும் உட்பட்டது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி  2,735   வீடுகளும், 12,022  மக்கள்தொகையும் கொண்டது.  இப்பேரூராட்சியின் எழுத்தறிவு 84.5%  மற்றும் பாலின விகிதம் 1,000 ஆண்களுக்கு, 991 பெண்கள் வீதம் உள்ளனர். 6 வயதிற்குட்பட்ட குழந்தைகள் பாலின விகிதம், 1000 ஆண் குழந்தைகளுக்கு, 981  பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 3,840
மற்றும் 145 ஆகவுள்ளனர்.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 44 மீட்டர் (144 அடி) உயரத்தில் இருக்கின்றது.

ஆதாரங்கள்

விழுப்புரம் மாவட்டத்தில் உள்ள பேரூராட்சிகள்

MOHAMED imran vikravandi